દવાઓની ટેવ ન પાડો, સ્વસ્થ રહેવા બને એટલું કાઢો શરીરનું આ પ્રવાહી
Home / સ્વાસ્થય / સ્વાસ્થ્ય માટે હાનીકારક છે દવા?
હોર્મોનના કારણે મનુષ્યોના શરીરમાંથી અલગ-અલગ માત્રામાં પરસેવો નીકળે છે. કેટલાંક લોકોને વધુ પરસેવો વળે છે તો કેટલાંક એવા લોકો હોવ છે જેમને શારીરિક શ્રમ કર્યા બાદ થોડો પણ પરસેવો નથી છૂટતો.
શર્ટ પર પરસેવાના ડાઘ હોય કે પછી તેની દુર્ગંધ, શરીરના પરસેવાનું નામ સાંભળી આ બધી વાતો મગજમાં આવી જતી હોય છે પરંતુ સામાન્ય રીતે પરસેવો આવવો જેટલું સ્વાભાવિક છે એટલું જ તે આપણા આરોગ્ય માટે પણ જરૂરી છે. આપણા શરીરનો પરસેવો વજન ઘટાડવાથી લઈને શરીરમાં રોગ પ્રતિકારક ક્ષમતા વધારવા સુધી ઘણી રીતે આપણા માટે લાભકારક છે.
પરસેવાની સાથે શરીરમાં રહેલી વધારાની કેલરી પણ બર્ન થાય છે. આ જ કારણ છે કે વજન ઘટાડવા માટે કસરત અથવા સ્ટીમ બાથ લેવામાં આવે છે. જેથી આવું કરવાથી જેટલો વધુ પરસેવો પડે છે તેટલી જ કેલરી પણ બર્ન થાય છે.
શરીરમાંથી કેટલાક તત્વો નિકળવા બહુ જ જરૂરી હોય છે. જો એ શરીરમાંથી ન નિકળે તો શરીર રોગિષ્ઠ બની જતું હોય છે. જેથી શરીરમાં એકત્રિત થયેલા કેટલાય ટોક્સિસ તત્વો પરસેવા સાથે આપણા શરીરમાંથી બહાર નિકળી જાય છે. જેનાથી કિડની, લિવર અને આંતરડાની પણ સફાઈ થાય છે અને તેનાથી સંબંધિત રોગો સામે પણ રક્ષણ પ્રાપ્ત થાય છે.
તણાવથી છુટકારો
તણાવથી છુટકારો મેળવવા માટે પણ પરસેવો પાડવો જરૂરી છે. આ જ કારણ છે કે, તણાવ થાય ત્યારે કસરત અને શારિરીક શ્રમ કરવાની સલાહ આપવામાં આવે છે. જેથી શરીરમાંથી પરસેવો પડે અને શરીરનો તાપમાન ઘટે. આટલું કરવાથી તણાવ દૂર થાય છે.
પરસેવાને કારણે વાસ કેમ આવે છે
પરસેવો દુર્ગંધવાળો હોય છે એટલે જ ડિઓ અને સેન્ટનો ઉપયોગ થતો થયો છે. તમે પણ તમારા શરીરના પરસેવાની વાસને દૂર કરવા માટે સુગંધિત ડિઓ વાપરી શકો છો પણ તમારા માટે એ જાણવું બહુ જરૂરી છે કે આખરે શરીર પર આટલો પરસેવો છુટે છે શા માટે તથા તે આટલો દુર્ગંધવાળો શા માટે હોય છે.
જો તમારું ભોજન બહુ વધારે ઓઇલી કે મસાલેદાર હોય તો આ સમસ્યા સર્જાઇ શકે છે. રેડ મીટ, મસાલા અને લસણ જેવી વસ્તુઓ એવી છે જેના સેવનથી શરીરમાંથી પરસેવાની વાસ તીવ્ર આવે છે. માટે તમારા ભોજનમાં વિટામિન અને મિનરલવાળા આહાર સામેલ કરો.